01/10/2014 | Administración LocalMunicipal
Vedra
Secretaría-Intervención
Aprobación definitiva modificación Ordenanza fiscal nº 7

De conformidade co establecido no artigo 17.3 do Real Decreto Lexislativo 2/2004, do 5 de marzo, polo que se aproba o TRLRHL elévase a definitivo o acordo provisional relativo á modificación da Ordenanza Fiscal nº 7 reguladora da taxa polo outorgamento de licenzas urbanísticas ou realización de actividades de control no caso de presentación de declaración responsable ou comunicación previa ao non presentarse reclamacións no prazo de exposición pública, publicándose o texto integro dos artigos modificados: “Non estarán suxeitos ao pagamento da taxa, pero si da obriga de solicita-la oportuna licenza, ou comunicación previa ou declaración responsable nos casos que proceda.” “a) Sexan solicitantes dunha licenza ou que presenten comunicación previa ou declaración responsable nos casos que proceda. b) Que executen as instalacións, obras ou construcións sen ter obtido a preceptiva licenza ou sen presentar a comunicación previa ou declaración responsable cando proceda.” “6.3.- Para garantir a reposición do pavimento nas vías públicas, o peticionario da licenza terá que constituír ademais un depósito que se ingresará na Tesourería, que será devolto unha vez que conclúan as obras e certifiquen os servizos técnicos municipais que se atopa en perfectas condicións. Para o caso das obras novas o aval devolverase cando se outorgue a licenza de primeira ocupación. A contía do aval será determinada polos servizos técnicos municipais, á vista da documentación achegada polo interesado na solicitude e o tipo de urbanización afectada. Determinado o importe notificaráselle ao peticionario xunto co acordo de concesión de licenza, ou logo de efectuar as actividades de control nos supostos nos que a esixencia de licenza fora substituída pola presentación de declaración responsable ou comunicación previa.” “Artigo 7.11: No caso de obras mayores: expedición e subministro do cartel de obra normalizado segundo o modelo establecido na normativa urbanística: 150,00 euros” 1. Remunérase a taxa e xorde a obriga de contribuír cando se comece a actividade municipal que constitúe o seu feito impoñible. A estes efectos, entenderase comezada a devandita actividade na data de presentación da oportuna solicitude de licenza urbanística ou comunicación previa ou declaración responsable, se o suxeito pasivo formulase expresamente esta.2. Cando as obras se iniciaran ou executaran sen ter obtido a oportuna licenza ou presentado a comunicación previa ou declaración responsable, a taxa abonarase cando se comece a actividade municipal que conduce a determinar se a obra en cuestión é ou non autorizable ou conforme coa normativa aplicable, con independencia da iniciación do expediente administrativo que poida instruírse para tal efecto ou a súa demolición se non foran conformes á normativa aplicable.3. A obriga de contribuír, unha vez xurdida, non se verá afectada en modo algún pola denegación da licenza ou comunicación previa ou declaración responsable nos casos que proceda logo de comprobar que non se axusta á normativa aplicable, nin pola renuncia ou desistimento do solicitante logo de concedida a licenza ou autorizada/comprobada a comunicación previa.” 1.- Os interesados na obtención dunha licenza de obras ou urbanística virán obrigados a presentar no Rexistro Xeral do Concello a oportuna solicitude de licenza ou comunicación previa ou declaración responsable, acompañando, cando proceda, proxecto visado polo Colexio Oficial respectivo, especificando a natureza da obra, lugar de emprazamento, importe estimado da mesma, medicións e destino.2.-Cando se trate de actos nos que, de conformidade coa normativa estatal, autonómica e local aplicable, non sexa esixible a formulación de proxecto subscrito por técnico competente, acompañarase á solicitude de licenza ou comunicación previa ou declaración responsable un presuposto das obras a realizar así como unha descrición precisa da superficie afectada, materiais a empregar, e en xeral, das características da obra ou acto, dos cales os seus datos permitan comprobar o seu custe.3.-Se despois de formulada a solicitude de licenza ou comunicación previa ou declaración responsable se modificase ou ampliase o proxecto, deberá poñerse en coñecemento da administración municipal, acompañando o novo presuposto ou o reformado e, no seu caso, planos e memorias da modificación ou ampliación.” Vedra, 23 de setembro de 2014 O Alcalde Asdo. Carlos Martínez Carrillo